Lið ÍA hélt sem kunnugt er til Finnlands á þriðjudag til þess að leika Evrópuleik gegn finnska liðinu Honka . Leikurinn fór fram í gær og máttu Skagamenn bíta í það súra epli að tapa , 3 - 0 . Finnarnir skoruðu sitt fyrsta mark á 25. mínútu . Aðeins fjórum mínútum síðar fengu þeir fremur ódýra vítaspyrnu og náðu að skora úr henni , staðan 2 - 0 eftir aðeins 29 mínútna leik . Skagamenn náðu sér ekki á strik eftir þetta en náðu þó að halda hreinu það sem eftir lifði hálfleiks . Í seinni hálfleik dró snemma til tíðinda . Lið Honka fékk aukaspyrnu . Boltinn var sendur inn í teig þar sem leikmaður Honka stóð einn og óvaldaður og skoraði örugglega . Staðan því 3 - 0 og urðu það lokatölur leiksins . Enn verr hefði getað farið því Finnarnir fengu vítaspyrnu á 80. mínútu en markvörður ÍA varði . Það er því ljóst að Skagamanna bíður erfitt verkefni þegar Finnarnir mæta hingað til lands ætli þeir sér að halda áfram í keppninni .